Ukraina väed on ületanud Dnepri jõe ja jõudnud selle idaküljele, edastab USA luure andmetele tuginev mõttekoda ISW.
ISW põhjendab oma teavet muu hulgas Vene sõjablogijate jagatud piltidega.
Vene sõjablogijad on jaganud piisavalt pilte ja tekstiraporteid kinnitamaks, et Ukraina väed on 22. aprilliks saavutanud positsioonid jõe idakaldal Hersoni oblastis, märgib ISW.
Ukraina üksuste suurus ega nende eesmärk pole teada.
Videotes pole siiski näha suuremate üksuste liikumist.
Eelmise, 2022. aasta novembris taganesid Vene väed Dnepri jõe ääres asuvast Hersoni linnast. See oli viimane märkimisväärne muutus sõjaolukorras.
ISW andmetel ületasid ukrainlased Oleshkõ juures jõe ja liikusid mööda maanteed E97 edasi ka asula põhjaossa.
Vene sõjablogijad on ISW andmetel väitnud, et Ukraina väed on säilitanud nädalaid oma positsioone jõe idakaldal ja loonud stabiilsed varustusteed.
Kõik viitab Venemaa kontrolli puudumisele piirkonnas, kirjutab ISW.
Venemaa võib seada esikohale selliste asustuskeskuste nagu Oleški ja Nova Kahovka kaitse ning jätta Dnepri kaldad mehitamata.
ISW teatab, et annab asjast teada alles praegu, kuna on saanud usaldusväärset ja lokaliseeritud infot Dnepri jõe idaküljelt. Lisaks on ISW-l teavet mitmest Venemaa allikast Ukraina püsiva kohaloleku kohta piirkonnas.